Ministru kabineta rīkojuma projekta „Par valstij dividendēs izmaksājamo akciju sabiedrības „Pasažieru vilciens” peļņas daļu” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par valstij dividendēs izmaksājamo akciju sabiedrības „Pasažieru vilciens” peļņas daļu” (turpmāk – Projekts) sagatavots saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – noteikumi Nr.1471) 5.punktu, kas paredz, ka Ministru kabinets var noteikt atšķirīgu dividendēs izmaksājamo peļņas daļu. |
| 2. | Pašreizējā situācija un problēmas | AS „Pasažieru vilciens” (turpmāk tekstā – PV) nodrošina iekšzemes starpreģionālos pasažieru pārvadājumus pa dzelzceļu. PV ir nozīmīgs uzņēmums Latvijas tautsaimniecībai, nodrošinot valsts pasūtījuma pasažieru pārvadājumos izpildi.  Lai nodrošinātu efektīvus, drošus, apkārtējai videi draudzīgus un konkurētspējīgus augstas kvalitātes pasažieru un bagāžas pārvadājumu pakalpojumus pa dzelzceļu un PV attīstību ir nepieciešamas būtiskas investīcijas:   1. esošā elektrovilcienu ritošā sastāva kapitālie remonti, lai nodrošinātu pakalpojumu sniegšanu līdz jauna ritošā sastāva piegādēm, 2013.gada remontu programma paredz investēt 2 milj. LVL; 2. lai ieviestu savstarpēji integrētu biļešu sistēmu Rīgas pilsētas robežās un nodrošinātu pasažieru ar braukšanas maksas atvieglojumiem pārvadāšanu nepieciešamas investīcijas programmnodrošinājumā un iekārtu uzstādīšana kopsummā 70 tūkst. LVL; 3. Programmnodrošinājuma izmaiņas, kas saistītas ar pāreju uz EURO – 31 tūkst. LVL.   PV nav pieejami brīvi finanšu resursi pietiekamā apjomā lai realizētu nepieciešamās investīcijas un gadījumā, ja PV 2012.gada un nākamo gadu peļņa ir jāmaksā valsts budžetā dividendēs, tas faktiski nozīmē, ka PV būs nepieciešams aizņemties finanšu resursus no kredītiestādēm, kas palielinās PV izmaksas un līdz ar to nepieciešamo valsts dotāciju zaudējumu, kas radusies izpildot valsts pasūtījumu pasažieru pārvadājumiem pa dzelzceļu, kompensācijai.  Neveicot investīcijas ritošā sastāva uzturēšanā, var tikt būtiski apdraudēta pārvadājumu drošība, kas var novest pie smagām sekām, apdraudot pasažieru veselību un dzīvību.  Savstarpēji integrētas biļešu sistēmas Rīgas pilsētas robežās ieviešana ļautu piesaistīt papildus pasažierus un Rīgas Domes līdzfinansējumu pasažieru pārvadāšanai, kam Rīgas Dome ir piešķīrusi atvieglojumus. Tādējādi tiktu palielināti PV ieņēmumi, samazinot nepieciešamo valsts dotāciju zaudējumu kompensācijai.  Ņemot vērā augstākminēto, PV 2012.gada peļņa būtu novirzāma ritošā sastāva uzturēšanai, **saskaņā ar Sabiedriskā transporta pakalpojumu likumu, Ministru kabineta 2012.gada 15.maija noteikumiem Nr.341 „Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” un Saskaņā ar 2008.gada 19.decembra līgumu par sabiedriskā transporta pakalpojumu sniegšanu reģionālajos starppilsētu nozīmes maršrutos pa dzelzceļu Nr.ATD/ST-2008/04 (Nr.AS”PV”/262-08). Peļņu plānots novirzīt lai nodrošinātu 2013.gada motorvagonu ritošā sastāva kapitālo remontu programmai.** |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | PV ir valsts kapitālsabiedrība, kurā 100% kapitāla daļu turētāja ir Satiksmes ministrija.  Saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un noteikumu Nr.1471 4.1punktu minimālo dividendēs izmaksājamo peļņas daļu par pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, nosaka un aprēķina 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi.  AS „Pasažieru vilciens” 2012.gadu ir noslēgusi ar LVL 168 536 peļņu. No minētās summas atbilstoši noteikumu Nr.1471 4.1punktam valstij dividendēs izmaksājamā peļņas daļa (90% no peļņas) sastāda LVL 151 682.40.  Noteikumu Nr.1471 5.1.punkts nosaka, ka Ministru kabinets pēc kapitāla daļu turētāja pamatota priekšlikuma valsts kontrolētajai kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu, ja ir nepieciešams novērst draudus komercdarbības ilgtspējīgai attīstībai un konkurētspējas saglabāšanai.  Satiksmes ministrija kārtējā akcionāru sapulcē 2013.gada 30.jūlijā (prot.Nr.2) apstiprināja AS „Pasažieru vilciens” 2012.gada pārskatu un pieņēma lēmumu priekšlikumu par atšķirīgas dividendēs izmaksājamās peļņas daļu virzīt izskatīšanai Ministru kabinetā. Šobrīd lēmums par PV 2012.gada peļņas sadali nav pieņemts un peļņa nav sadalīta. 2012.gada nesadalītā peļņa atbilstoši likuma „Gada pārskatu likums” 20.pantam ir ietverta attiecīgā pārskata gada bilances postenī „Pārskata gada nesadalītā peļņa”.  Ņemot vērā to, ka 2013.gada kapitālsabiedrības budžetā nav pietiekoši finanšu līdzekļi ritošā sastāva uzturēšanai, dividenžu izmaksa par pārskata 2012.gadu ietekmēs kapitālsabiedrības pamatdarbības nodrošināšanai nepieciešamo finansējumu PV attīstību nākotnē.  Lai novērstu draudus kapitālsabiedrības komercdarbības ilgtspējīgai attīstībai, efektīvi būtu maksimālu PV peļņas daļu ieguldīt ritošā sastāva uzturēšanā. Tādējādi Satiksmes ministrijas redzējumā atšķirīgas dividendēs izmaksājamās peļņas daļas noteikšana atbilst Noteikumu Nr.1471 5.1.punktā noteiktajam „nepieciešams novērst draudus kapitālsabiedrības ilgtspējīgai attīstībai un konkurētspējas saglabāšanai.”  Līdz ar to Ministru kabinetam ir nepieciešams pieņemt lēmumu, ka PV 2012. pārskata gada peļņa netiek izmaksāta dividendēs, t.i., tiek noteikta atšķirīga dividendēs izmaksājamā peļņas daļa 0% apmērā. |
| 5. | Projekta izstrādē iesaistītās institūcijas | Satiksmes ministrija  AS „Pasažieru vilciens” |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

| **III. Tiesību akta projekta ietekme uz valsts budžetu un pašvaldību budžetiem** | | | | | |
| --- | --- | --- | --- | --- | --- |
| **Rādītāji** | **2013. gads** | | **Turpmākie trīs gadi (tūkst. latu)** | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 99 837.4 | - 151.7 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 99 837.4 | - 151.7 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: |  |  |  |  |  |
| 3.1. valsts pamatbudžets | 99 837.4 | - 151.7 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Satiksmes ministrija, akciju sabiedrība „Pasažieru vilciens” |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas II, IV, V un IV sadaļas – Projekts šīs jomas neskar.

Satiksmes ministrs A.Matīss

Vizē:

Valsts sekretārs K.Ozoliņš

04.09.2013. 14:30

1107

L.Pūce

67028237; Linda.Puce@sam.gov.lv